Iċ-Ċina u l-Istati Uniti qablu flimkien ma' pajjiżi oħra biex jindirizzaw t-tibdil fil-klima. Fi stqarrija konġunta maħruġa fil-jum tal-Ħadd, iż-żewġ pajjiżi stqarru li fil-laqgħat li kellhom f'Shanghai matul din il-ġimgħa, qablu dwar azzjonijiet speċifiċi li għandhom jittieħdu biex jitnaqqsu l-emissjonijiet. Stqarru li l-kooperazzjoni ta' kulħadd hija bżonjuża għaliex it-tibdil fil-klima għandha tiġi indirizzata b'serjetà u b'urġenza. Iż-żewġ pajjiżi qablu wkoll illi se jgħinu finanzjarjament lil pajjiżi li għadhom qed jiżviluppaw biex jaqilbu għal enerġija aktar nadifa, b'livell baxx ta' karbonju. Intant, il-President Amerikan Joe Biden, din il-ġimgħa se jkun qed jorganizza summit virtwali dwar il-klima.